Helsingin kaupunginvaltuusto

Helsingin kaupunginvaltuusto () on Helsingin kaupungin valtuusto ja sen ylin päättävä elin. Se päättää Helsingin kaupungin taloudesta ja pitkän aikavälin tavoitteista, sekä kaupungin toimintaa sääntelevästä hallintosäännöstä. Kaupunginvaltuustossa on 85 jäsentä eli kaupunginvaltuutettua, jotka on valittu neljän vuoden toimikaudeksi. Jokaisella kaupunginvaltuutetulla on varavaltuutettu. Valtuuston puheenjohtajistoksi valittiin kaudelle 2025-2026 Eveliina Heinäluoma,Juha Hakola ja Anni Sinnemäki
Kaupunginvaltuuston kokoonpano.
Helsingin kaupunginvaltuustossa toimivat puolueet:
Kaupungin johto.
Valtuuston puheenjohtajisto.
Kaupunginvaltuusto valitsee itselleen puheenjohtajan ja varapuheenjohtajan.
Puheenjohtajana toimii Reetta Vanhanen (2023–) ja varapuheenjohtajana Ville Jalovaara (2023-)
Pormestari ja apulaispormestarit.
Kaupunginvaltuusto valitsee pormestarin valtuutettujen ja varavaltuutettujen keskuudesta neljän vuoden valtuustokauden ajaksi. Pormestarin toimikausi jatkuu siihen saakka, kunnes uusi pormestari on valittu. Valtuusto voi kuitenkin erottaa pormestarin ja apulaispormestarin kesken toimikauden.
Helsingin pormestarin tehtävä on johtaa kaupunginhallituksen alaisena kaupungin hallintoa, taloudenhoitoa ja muuta toimintaa. Pormestarin on lisäksi huolehdittava asioista, jotka eivät kuulu kenenkään apulaispormestarin toimialaan tai sivuavat kahden tai useamman apulaispormestarin toimialaa. Pormestari toimii kaupunginhallituksen puheenjohtajana ja apulaispormestarit toimialalautakuntien puheenjohtajina sekä kaupunginhallituksen jäseninä. Pormestari ja apulaispormestarit ovat päätoimisia luottamushenkilöitä.
Pormestarina toimii Juhana Vartiainen (2021-2025) ja apulaispormestareina toimivat: 
Kaupunginhallitus.
Valtuusto valitsee Helsingille kaupunginhallituksen. Se johtaa kaupungin hallintoa, valmistelee kaupunginvaltuustossa käsiteltävät asiat, panee toimeen valtuuston päätökset ja valvoo valtuuston päätösten lainmukaisuutta. Kaupunginhallituksen toimintaa ohjaa kuntalain lisäksi kaupunginvaltuuston hyväksymä kaupungin hallintosääntö.
Kaupunginhallituksen toimikausi on kaksi vuotta ja siinä on 15 jäsentä ja 10 varajäsentä. Vuodesta 2017 alkaen kaupunginhallituksen puheenjohtajana toimii pormestari ja 4 apulaispormestaria ovat sen jäseniä. Kaupunginhallitus kokoontuu kerran viikossa yleensä maanantaina.
Valtuuston jäsenet.
Uusi 2025 vaaleissa valittu kaupunginvaltuusto aloittaa toimintansa kesäkuussa 2025.
Helsingin kaupunginvaltuutetut järjestettynä puolueittain äänijärjestyksessä, alkaen eniten ääniä saaneesta puolueesta:
Luettelo aikaisemmista Helsingin kaupunginvaltuutetuista:
Helsingin kaupungintalo.
Helsingin kaupunginvaltuusto kokoontui ensimmäisen kerran vuonna 1875, Suomen valtiopäivien säädettyä ja keisarin annettua ”armollisen asetuksen kunnallishallinnosta kaupungeissa” vuonna 1873. Aluksi 48-jäseninen valtuusto kokoontui vanhalla raatihuoneella (nykyinen Bockin talo) Senaatintorin laidalla. 
Vuoden 1918 sisällissodan aikana kaupunginvaltuuston tehtäviä hoiti edellisenä keväänä perustettu Helsingin työväenjärjestöjen eduskunta.
Jäsenmäärän kasvettua 60:een kokoontui valtuusto Pörssitalossa Fabianinkadulla. 
Kaupunginvaltuusto siirtyi nykyiseen Helsingin kaupungintaloon, entiseen Seurahuoneeseen, vuonna 1931.